4. Apvienoto Nāciju Organizācijas Konvencija par personu ar invaliditāti tiesībām (
- Pēc balsojuma
Gay Mitchell
Priekšsēdētājas kundze, pirms neilga brīža balsojums tika anulēts, jo bija identisks balsu skaits. Deputāts nupat izteica ļoti nopietnu apsūdzību saistībā ar balsošanu Parlamentā. Es jūs lūgtu apturēt darbu un noskaidrot, vai balsošanā tiešām piedalās deputāti, kuri nedrīkst balsot, vai arī šis apgalvojums ir nepatiess. Šī ir ļoti nopietna apsūdzība.
(Aplausi)
Priekšsēdētāja
Es jau teicu, ka tas tiks pārbaudīts. Tas nozīmē, ka to pārbaudīs nekavējoties. Mēs patlaban to darām.
Bruno Gollnisch
(FR) Priekšsēdētājas kundze, par šo jautājumu es runāšu ļoti īsi. Tā kā viens no mūsu kolēģiem ir izvirzījis apsūdzību, es lūgtu viņu to precizēt. Kā jūs jau teicāt, tas jāpārbauda nekavējoties, un, ja pārbaudē izrādīsies, ka apsūdzība ir nepatiesa, par ko esmu pārliecināts, tad es aicinu izdarīt vajadzīgos secinājumus.
Priekšsēdētāja
Es jau teicu, ka tas tiks pārbaudīts. To darīs nekavējoties, un tuvāko minūšu laikā es jūs informēšu par rezultātiem.
